Egentlig kan det siges meget kort:

Berit er autentisk, empatisk, analytisk, intuitiv og skarp. Vi går hver gang, uden undtagelse, fra vores sparring/supervision med nye horisonter og brugbare redskaber.

Berit har været vores supervisor i 1 ½ år. Hun er eminent til at skabe et trygt og ærligt supervisionsrum, som skaber refleksion over egen praksis og faglig udvikling.

Acceptance and Commitment Therapy, (ACT) har været den gennemgående metode. Berit er i stand til at formidle redskaber med afsæt i ACT, som er direkte anvendelige i vores arbejdshverdag.

Et absolut plus er, at Berit tør bringe sig selv i spil. Med glimt i øjet og humor, formår hun at skabe en afslappet og uhøjtidelig stemning i supervisionsrummet.

Tina, Matthias, Klaus og Jens Kristian - jobvejledere i kommunalt fleksjobteam